alexandrainst/scandi-wiki huggingface dataset:
Super Mario RPG

Super Mario RPG, med undertittelen Legend of the Seven Stars i den nordamerikanske utgjevinga, er eit rollespel utvikla av Square og utgjeve av Nintendo til Super Nintendo Entertainment System. Spelet blei utgjeve den 9. mars 1996 i Japan og den 13. mai 1996 i Nord-Amerika. Nintendo gav spelet ut til Virtual Console-tenesta til Wii i 2008 og til den tilsvarande tenesta til Wii U ​​i juni 2016. Nintendo har også gjeve ut spelet på nytt i september 2017 som ein del av Nintendo Classic Mini: Super Nintendo Entertainment System.

Super Mario RPG er det første datarollespelet i Mario-serien. Spelemekanikkane har grunnleggande likskapar med andre rollespel frå Square, som Final Fantasy-serien, med ei historie og actionbaserte element avleia av Super Mario-serien.

Referansar

Bakgrunnsstoff
Offisiell nettstad for Wii Virtual Console 
Offisiell nettstad for Wii U Virtual Console

Dataspel frå 1996
Dataspel utvikla av Square
Mario-rollespel
Super Nintendo Entertainment System-spel
Virtual Console-spel til Wii
Virtual Console-spel til Wii U
Fjellbirkeland

Fjellbirkeland er ein gard i Fana i Bergen. Garden ligg på høgdedraget søraust for Myrdalsvatnet. 

Garden var opphavleg ein del av storgarden Birkeland før han vart skilt ut som eigen gard. Han fekk dette namnet for å skilje han frå Kirkebirkeland som ligg lenger vest. Garden høyrte til Lyse kloster fram til brukarane vart sjølveigarar i 1873-1875. Her er framleis gardsdrift. 

Forskingsadministratoren Erling Fjellbirkeland (1911-1986), som mellom anna medverka sterkt til opprettinga av Studentsamskipnaden i Oslo, Statens Lånekasse og Universitetsforlaget, var fødd og oppvaksen på garden. Fjellbirkeland studentby på Kringsjå i Oslo har namn etter han.

Geografi 
Fjellbirkeland ligg på høgda søraust for Myrdalsvatnet langs vegen som går innover mot Totland. I søraust ligg Stignavatnet. 

Garden grensar til Myrdal i nordvest, Ljosvold i sørvest, Øvre Sandven og Stigen i sør, Hedno i søraust og Nedre Totland i nordaust.

Kjelder 
 
 Bergenskart 

Gardar i Fana
Ljosvoll

Ljosvoll eller Ljosvold er ein liten gard i Fana i Bergen. Garden ligg i ein trong dal på austsida av Birkelandsfjellet.

Namn 
Namnet kjem av det norrøne Ljósivǫllr som tyder 'den lyse vollen'.

Historie 
Garden har vore kjend sidan om lag 1590 og høyrte då til presteembetet i Fana kyrkje. Garden var lenge ein øydegard. Sidan 1861 har brukarane på garden vore sjølveigarar.

Geografi 
Ljosvoll ligg i ein trong dal, om lag 200 meter over havet, mellom Birkelandsfjellet i aust, Ljosvollvarden (297 moh) i sørvest og høgdene på vestsida av Stignavatnet i aust. Berre ein smal grusveg fører opp til garden

Garden grensar til Myrdal i nordvest, Valle i vest, Hatlestad i sør, Øvre Sandven i sørvest og Fjellbirkeland i aust og nordaust.

Kjelder 

 
 Bergenskart 

Gardar i Fana
Milleshaug

Milleshaug er ein gard i Fana i Bergen. Garden ligg vest for Dyngelandsvatnet.

Namn 
Den første delen av namnet kjem truleg av meldr, som er eit ord for korn som skal malast.

Historie 
Garden låg opphavleg under Dyngeland og var ein øydegard på 1500-talet. Det var gardsdrift her frå 1604. Jordvegen vart på 1900-talet lagt ut til bustader.

Geografi 

Garden ligg vest for Dyngelandsvatnet og på nordsida av Myrdalsvatnet, litt aust for Nesttun. 

Garden grensar til Øvre Dyngeland både i nord og sør, samt ein liten del av Nedre Dyngeland i nord. I aust ligg Myrdal, og i vest ligg Ulsmåg og Midtun.

Kjelder 
 
 Bergenskart 

Gardar i Fana
Dyngeland

Dyngeland er ein gard i Fana i Bergen. Garden ligg i liene nordvest for Dyngelandsvatnet og sør for Grimevatnet. Garden vart på 1500-talet er delt i Nedre og Øvre Dyngeland. 

Det er framleis gardsdrift på begge gardane.

Namn 
Namnet kjem av det norrøne Dyngjuland, som truleg igjen kjem av elvenamnet Dyngja.

Nedre Dyngeland 

Nedre Dyngeland har gardsnummer 51 og høyrte til Lunge-slekta fram til 1659. Garden ligg mellom Grimevatnet og Dyngelandsvatnet. Ein fråskild del ligg òg på austsida av Grimevatnet, medan ein del av Øvre Dyngeland ligg i mellom desse to. 

Garden grensar til Heldal, Nedre Bratland, Grimen i nord, Øvre Bratland i nordaust, Øvre Totland og Myrdal i aust og Milleshaug i søraust. I vest ligg Midtun. I tillegg grensar garden til Nedre Dyngeland i sør og i aust.

Øvre Dyngeland 

Øvre Dyngeland har gardsnummer 52 og høyrte til Munkeliv kloster fram til 1660. Dette året vart Munkelivsgodset kjøpt av Herman Garmann. 

Sjølve garden ligg vest for Dyngelandsvatnet, men garden eig òg land nordaust for Dyngelandsvatnet og nordaust for Nedre Dyngeland. 

Garden grensar til Nedre Dyngeland i nord, Helldal i nordvest, Midtun i vest, Milleshaug i sør og Myrdal i aust.

Sjå ôg 
 Dyngelandsvegen

Kjelder 
 
 Bergenskart 

Gardar i Fana
Árja

Árja (Innsatsvilje) er eit norsk samisk politisk parti stifta i 2008 som fyrste gong stilte til val ved Sametingsvalet i 2009. Partileiar er Láilá Susanne Vars.

Partiet stilte liste i fem av dei sju valkrinsane ved valet, og fekk inn til saman tre representantar. I den største valkrinsen etter talet stemmeføre, Ávjovárri valkrins som femner Kautokeino, Karasjok og Porsanger kommunar, var det Árja som fekk flest stemmer og dei fekk inn to kandidatar frå krinsen. Partiet fekk også inn ein kandidat frå Nordre valkrins.

Fotnotar

Bakgrunnsstoff 
 Valprogrammet til Árja til Sametingsvalet i 2009

Norske politiske parti
Samisk politikk
Skipingar i 2008
Yngvar Øysteinsson

Yngvar Øysteinsson var ein konge av ynglingeætta, som av Øystein Adilsson, og far hans Braut-Ånund. Snorre Sturlason fortel at han var ein stor hærmann, siglde mykje ute, og herja på mange land. Sviaveldet var mykje utsett for plyndring på hans tid. Han vart teken på og drepen under eit hærtog til Estland, og er gravlagd i Adalsysla, ved Ösel. 

Tjodolv frå Kvine seier i Ynglingatal:

Kunnugt var de,
at konung Yngvar
for Sysla-folke
stupa laut
Heren frå Estland
ved Havsens hjarta

den ljosleitte hovdingen
i Hel drap.
Auster-have
havgudens kvæde
syng ved haugen
åt sviakongen.

Den eldste Noregshistoria 

Historia Norvegiæ fortel at Yngvar fall på ei øy i Austersjøen som er kalla Øysysla (Ösel). Forteljinga om Estland er ukjend hær. I fotnota er det skriven at Øystein ofte vart kalla "hårete" i seinare ættelister.

Ynglingeætta
Svenske sogekongar
Mario-rollespel

Mario-serien har inspirert ei rekkje av rollespel med Mario til å bli utvikla til fleire av spelkonsollane frå Nintendo. Alle spela har Mario som hovudperson, som ofte får følgje av ein eller fleire eksisterande figurar frå Mario-spela eller originale figurar introduserte i kvart spel.

Det første spelet som introduserte rollespel-element i Mario-serien var Super Mario RPG, som var utvikla av Square og utgjeve i 1996 til Super Nintendo Entertainment System. Spelet har ikkje nokon direkte oppfølgjar. To seinare spelseriar, Paper Mario og Mario & Luigi, har bygd vidare på konvensjonar etablert i originalen. Paper Mario-spela vart utvikla av Intelligent Systems og er kjende for sin særprega visuelle stilart. Mario & Luigi-spela vart utvikla av AlphaDream, og er alle vorte utelukkande utgjevne på handhaldne konsollar.

Super Mario RPG 
 Super Mario RPG - Super Nintendo Entertainment System (1996)

Paper Mario-serien 
 Paper Mario - Nintendo 64 (2000)
 Paper Mario: The Thousand-Year Door - Nintendo GameCube (2004)
 Super Paper Mario - Wii (2007)
 Paper Mario: Sticker Star - Nintendo 3DS (2012)
 Paper Mario: Color Splash - Wii U (2016)

Mario & Luigi-serien 
 Mario & Luigi: Superstar Saga - Game Boy Advance (2003)
 Mario & Luigi: Partners in Time - Nintendo DS (2006)
 Mario & Luigi: Bowser's Inside Story - Nintendo DS (2009)
 Mario & Luigi: Dream Team Bros. - Nintendo 3DS (2013)
 Mario & Luigi: Paper Jam Bros. - Nintendo 3DS (2015)

Mario + Rabbids Kingdom Battle 
 Mario + Rabbids Kingdom Battle - Nintendo Switch (2017)
Einspelar

Einspelar (engelsk single player) i dataspel er eit uttrykk på ein enkelt spelar, at spelet berre er mogleg å spela for ein person av gongen. For at fleire enn ein spelar skal kunna delta i eit dataspel på same tid må det aktuelle spelet stø såkalla fleirspelar-funksjon.

Oppsett i dataspel
Fleirspelar

Fleirspelar (engelsk multiplayer) er eit uttrykk som tyder at to eller fleire spelarar kan delta i eit dataspel på same tid. Spelarane kan vera motstandarar mot kvarandre, spela på ulike lag, eller samverka i lag mot sjølve spelet. Det er vanleg å bruke LAN, internett eller splitscreen.

Sjå òg 
Einspelar

Oppsett i dataspel
Guiyang

Guiyang er ein kinesisk storby og byprefektur som er hovudstad i provinsen Guizhou sør i Kina. Befolkninga innan bygrensene er rekna (2004) til 1 161 000, medan heile prefekturet hadde 3,93 millionar innbyggjarar i 2008. 

Guiyang ligg langs hovudvegen mellom Kunming og Chongqing, 32 mil sør for den sistnemnde. Byen har vore eit jernbaneknutepunkt sidan 1959. 

Byen er eit industrisenter. Her vert det produsert blant anna tekstilar, kunstgjødsel, maskinreiskapar, petroleum, gummiprodukt som bildekk, sement og papir. Viktige kol- og bauxittgruver ligg i nærleiken, og dannar grunnlag for mykje av industrien.

Guyan har eit universitet grunnlagd i 1983 og fleire høgskular.

Administrative eningar 
Guiyang består av seks bydistrikt, tre fylke og eitt byfylke:
 Bydistriktet Nanming (南明区), 89 km², ca. 490 000 innbyggjarar (2003)
 Bydistriktet Yunyan (云岩区), 68 km², ca. 560 000 innbyggjarar (2003)
 Bydistriktet Xiaohe (小河区), 38 km², ca. 110 000 innbyggjarar (2003)
 Bydistriktet Huaxi (花溪区), 986 km², ca. 320 000 innbyggjarar (2003)
 Bydistriktet Wudang (乌当区), 962 km², ca. 290 000 innbyggjarar (2003)
 Bydistriktet Baiyun (白云区), 260 km², ca. 170 000 innbyggjarar (2003)
 Fylket Kaiyang (开阳县), 2 026 km², ca. 420 000 innbyggjarar (2003)
 Fylket Xiuwen (修文县), 1 076 km², ca. 290 000 innbyggjarar (2003)
 Fylket Xifeng (息烽县), 1 037 km², ca. 250 000 innbyggjarar (2003)
 Byfylket Qingzhen (清镇市), 1 492 km², ca. 500 000 innbyggjarar

Kjelder 

 Denne artikkelen bygger på «Guiyang» frå , den 16. september 2009. 
 

Byprefektur i Guizhou
Liupanshui

Liupanshui (六盘水 ; pinyin : Liùpánshuǐ) er eit byprefektur i den kinesiske provinsen Guizhou. Det vart grunnlagt i 1978 og har om lag 250 000 innbyggarar i sjølve byen, medan heile Liupanshui hadde 2 830 000 innbyggarar i 2006, og var den nest største byen i Guizhou. Arealet er på 9926 km².

Administrative eningar 
Liupanshui består av: 

Bydistriktet Zhongshan - 钟山区 Zhōngshān Qū ;
Fylket Pan - 盘县 Pán Xiàn ;
Fylket Shuicheng - 水城县 Shuǐchéng Xiàn ;
Særområdet Liuzhi - 六枝特区 Liùzhī Tèqū.

Bakgrunnsstoff 
 Offisiell webside 

Denne artikkelen bygger på «Liupanshui» frå ,  den 16. september 2009.  
 

Byar i Guizhou
Byprefekturer i Guizhou
Zunyi

Zunyi er ein kinesisk byprefektur i provinsen Guizhou i det sørlege Kina. Folketalet vart i 2004 berekna til 401 000.

Folket i Zunyi er i hovudsak hankinesarar, men 36 minoritetsgrupper er òg representerte, mellom dei tujia-, miao- og gelaofolka.

Zunyi ligg sentralt i eit turistsøkt området i det nordlege Guizhou, og er ein av dei viktigaste historiske og kulturelle sentera i provinsen.

Byen har fått mykje industri: Metallurgi, kraftverk, bygningsmaterialar og matvareindustri. Byen er òg vorte kalla eit kommunikasjonsknutepunkt.

Administrative eningar
Zunyi omfattar to bydistrikt,  åtte fylke, to autonome fylke og to byfylke:

Bydistriktet Honghuagang (红花岗区), 595 km², 500 000 innbyggarar, sete for lokalregjeringa
Bydistriktet Huichuan (汇川区), 709 km², 320 000 innbyggarar
Fylket Zunyi (遵义县), 4104 km², 1,15 millionar innbyggarar
Fylket Tongzi (桐梓县), 3190 km², 660 000 innbyggarar
Fylket Suiyang (绥阳县), 2566 km², 510 000 innbyggarar
Fylket Zheng'an (正安县), 2595 km², 590 000 innbyggarar
Fylket Fenggang (凤冈县), 1883 km², 420 000 innbyggarar
Fylket Meitan (湄潭县), 1845 km², 470 000 innbyggarar
Fylket Yuqing (余庆县), 1630 km², 280.000 innbyggarar
Fylket Xishui (习水县), 3128 km², 670 000 innbyggarar
Det autonome fylket Daozhen for gelao- og miaofolka (道真仡佬族苗族自治县), 2156 km², 320 000 innbyggarar
Det autonome fylket Wuchuan for gelao- og miaofolka (务川仡佬族苗族自治县), 2773 km², 430 000 innbyggarar
Byfylket Chishui (赤水市), 1.801 km², 300.000 innbyggarar
Byfylket Renhuai (仁怀市), 1788 km², 600 000 innbyggarar

Historie og turisme
Det kinesiske kommunistpartiet har byen på lista over sine «raude pilegrimsmål» ettersom byen var åstad for eit viktig møte for polibyrået til Den raude arméen under revolusjonsåra, under «den lange marsjen» i januar 1935. Som møtestad nytta dei den katolske kyrkja i byen.

I 1953 omgjorde regjeringa kyrkja til eit minnesmerke til Mao Zedongs ære, og huset han hadde budd i vart òg renovert.

Kjelder

Denne artikkelen bygger på «Zunyi» frå ,  den 16. september 2009.  
 .

Bakgrunnsstoff
How To Say Zunyi. Youtube
 «Zunyi: A Famous Historical City» på nettstaden china.org

Byprefektur i Guizhou
Byar i Guizhou
Den kinesiske borgarkrigen
Mao Zedong
Anshun

Anshun er eit byprefektur i provinsen Guizhou i det sørlege Kina. Folketalet ved folketeljinga i 2010 var . Sjølve byen hadde eit folketal på . 

I prefekturet ligg attraksjonar som Long Gong-drakeholene og Getu-elva. Huangguoshu-fossen, den høgaste fossen i Kina, ligg i nærleiken av Anshun.

Historie 
Under krigarrika-tida var området del av kongeriket Yelang. Historieverket Shiji fortel at av dei sjølvstendige rika i området var Yelang det største.

Anshun var ein blømade by i opiumhandelens dagar på 1800-talet. Han er i dag eit viktig handelssenter. I dette området vert det produsert grøn te, stål og maskinvarer. Byen har også matforedlingsindustri. Anshun er kjend for produksjon av sakser og for lærprodukta.

Administrative eningar 
Anshun omfattar eitt bydistrikt, to fylke og tre autonome fylke:

Bydistriktet Xixiu - 西秀区 Xīxiù Qū
Fylket Pingba - 平坝县 Píngbà Xiàn
Fylket Puding - 普定县 Pǔdìng Xiàn
Det autonome fylket Guanling for buyei- og miaofolka - 关岭布依族苗族自治县 Guānlǐng bùyīzú miáozú Zìzhìxiàn
Det autonome fylket Zhenning for buyei- og miaofolka - 镇宁布依族苗族自治县 Zhènníng bùyīzú miáozú Zìzhìxiàn
Det autonome fylket Ziyun for miao- og buyeifolka - 紫云苗族布依族自治县 Zǐyún miáozú bùyīzú Zìzhìxiàn

Kjelder

Denne artikkelen bygger på «Anshun» frå ,  den 16. september 2009.  

Byprefektur i Guizhou
Tongren

Tongren (铜仁地区 ; pinyin: Tóngrén Dìqū) er eit prefektur som ligg i den kinesiske provinsen Guizhou.

Administrative einingar 
Tongren omfattar eitt byfylke, fire fylke, fire autonome fylke og eitt særområde:

 Byfylket Tongren - 铜仁市 Tóngrén Shì
 Fylket Jiangkou - 江口县 Jiāngkǒu Xiàn
 Fylket Shiqian - 石阡县 Shíqiān Xiàn
 Fylket Sinan - 思南县 Sīnán Xiàn
 Fylket Dejiang - 德江县 Déjiāng Xiàn
 Det autonome fylket Yuping for dongfolket - 玉屏侗族自治县 Yùpíng Dòngzú zìzhìxiàn
 Det autonome fylket Yinjiang for tujia- og miaofolka - 印江土家族苗族自治县 Yìnjiāng tǔjiāzú miáozú Zìzhìxiàn
 Det autonome fylket Yanhe for tujiafolket - 沿河土家族自治县 Yánhé Tǔjiāzú zìzhìxiàn
 Det autonome fylket Songtao for miaofolket - 松桃苗族自治县 Sōngtáo Miáozú zìzhìxiàn
 Særområdet Wanshan - 万山特区 Wànshān Tèqū

 Denne artikkelen bygger på «Tongren» frå , den 16. september 2009. 
 .

Byar i Guizhou
Prefektur i Guizhou
Bijie

Bijie (毕节地区; pinyin Bìjié Dìqū, romanisert Pichieh) er eit prefektur i provinsen Guizhou sør i Kina. 
Bijie ligg nordvest i provinsen, ved grensa til provinsane Chuan, Dian og Qian. 
Elvane Wujiang, Beipanjiang og Chishui har utspring her.

Administrative einingar 
Bijie omfattar eitt byfylke, seks fylke og eitt autonomt fylke:

 Byfylket Bijie - 毕节市 Bìjié Shì
 Fylket Dafang - 大方县 Dàfāng Xiàn
 Fylket Qianxi - 黔西县 Qiánxī Xiàn
 Fylket Jinsha - 金沙县 Jīnshā Xiàn
 Fylket Zhijin - 织金县 Zhījīn Xiàn
 Fylket Nayong - 纳雍县 Nàyōng Xiàn
 Fylket Hezhang - 赫章县 Hèzhāng Xiàn
 Det autonome fylket Weining for yi-, hui- og miaominoritetane - 威宁彝族回族苗族自治县 Wēiníng yízú huízú Miáozú Zìzhìxiàn.

Kjelder

 Denne artikkelen bygger på «Bijie (Guizhou)» frå ,  den 16. september 2009.

Bakgrunnsstoff 

Prefektur i Guizhou
Byar i Guizhou
Qianxinan

Qianxinan er eit autonomt prefektur for bouyei- og miaofolk i den kinesiske provinsen Guizhou. Qianxinan har eit areal på 16 804 km² og ca. 3 059 400 innbyggarar (2003).

Administrative eningar 
Qianxinan består av eitt byfylke og sju fylke:
 Byfylket Xingyi (兴义市), 2911 km², 730 000 innbyggarar
 Fylket Xingren (兴仁县), 1785 km², 460 000 innbyggarar
 Fylket Pu'an (普安县), 1429 km², 290 000 innbyggarar
 Fylket Qinglong (晴隆县), 1327 km², 270 000 innbyggarar
 Fylket Zhenfeng (贞丰县), 1512 km², 350 000 innbyggarar
 Fylket Wangmo (望谟县), 3006 km², 280 000 innbyggarar
 Fylket Ceheng (册亨县), 2597 km², 220 000 innbyggarar
 Fylket Anlong (安龙县), 2238 km², 430 000 innbyggarar

Kjelder

 Denne artikkelen bygger på «Qianxinan» frå , den 16. september 2009. 

Byar i Guizhou
Autonome prefektur i Guizhou
Bouyei

Bouyei eller buyei (eigennamn: Buxqyaix; 達斡爾族, pinyin: Bùyīzú) er eitt av dei 55 offentleg anerkjende minoritetsfolka i Folkerepublikken Kina. Ifølge folketeljinga i 2000 var det 2 971 460 av dei i Kina, dei aller fleste (94 %) i provinsen Guizhou, og elles i Yunnan, Guangdong, Zhejiang og Guangxi.

Dei er kjende for at husa deira, òg taka, er bygde av stein, i motsetnad til tre som er meir vanleg blant stammefolka i kjerneområdet deira. 

Utanfor Kina er det noko usemje om det er rett å skilja dei ut som eit eige minoritetsfolk. Det er berre dialektskilnader som skil språket deira frå språket til minoritetsfolket zhuang, og den offisielle grensa mellom dei to folka følgjer dei politiske grensene knivskarpt.

Bakgrunnsstoff 
The Bouyei ethnic minority (kinesisk regjeringsside)

Denne artikkelen bygger på «Bouyei» frå , den 16. september 2009. 
 .

Folkegrupper i Guizhou
Folkegrupper i Guangdong
Folkegrupper i Zhejiang
Folkegrupper i Guangxi
offisielt godkjende folkegrupper i Kina
Miao

Miáo 苗 er namnet på ei folkegruppe frå Søraust-Asia. I Folkerepublikken Kina, der dei fleste av dei bur, kallast dei Miáo, i Vietnam mèo eller h'mông, Thailand แม้ว (maew) eller ม้ง (mong), og i Burma mun lu-myo. I Kina vert dei rekna til dei 55 offisielt anerkjende minoritetsfolka. 

I Kina held dei til i provinsane Guizhou, Hunan, Yunnan, Sichuan, Guangxi, Hainan, Guangdong og Hubei. Frå Kina var det for fleire hundre år sidan ei utvandring sørover, til Søraust-Asia. Etter den kommunistiske maktovertakinga i Laos i 1975 flykta store grupper hmong/mong til ei rekkje vestlege land, særleg til USA, Frankrike og Australia. 

Dei fleste miaofolk bur i Kina. Miaobefolkninga har ifølge offisielle tal vakse slik:
 1953: 2 510 000 
 1964: 2 780 000 
 1982: 5 030 000 
 1990: 7 390 000 

3 600 000 av dei, det vil seie halvparten, budde i Guizhou i 1990. 

Det er også 2 millionar miaofolk utanfor Folkerepublikken Kina, særleg i Vietnam, Laos, Myanmar, Thailand, Taiwan, Kambodsja og på andre kontinent.

Kjelder
 Denne artikkelen bygger på «Miao» frå ,  den 16. september 2009.  
 .

Offisielt godkjende folkegrupper i Kina
Folkegrupper i Guizhou
Folkegrupper i Hunan
Folkegrupper i Yunnan
Folkegrupper i Sichuan
Folkegrupper i Guangxi
Folkegrupper i Hainan
Folkegrupper i Taiwan
Folkegrupper i Kambodsja
Folkegrupper i Guangdong
Folkegrupper i Hubei
Folkegrupper i Vietnam
Folkegrupper i Thailand
Folkegrupper i Laos
Folkegrupper i Burma
Dongfolk

Dong ( 侗族, pinyin dòngzú) er eitt av dei 55 offentleg anerkjende minoritetsfolka i Folkerepublikken Kina. Ifølge folketellinga i 2000 er det 2,5 millionar av dei i Kina, for det meste i Guangxi og Guizhou. 

Dongfolk er kjende for sine særeigne overbygde bruer kalla «vind-og-regn-bruer» og sin kunstferdige fleirstemte song. Dei innvandra ca. tusen år f.Kr, frå det som i dag er Thailand og til Kina. Etterkvart som han-kinesarane ekspanderte vart dei seinare trengt sørover igjen.

Bakgrunnsstoff 
The Dong ethnic minority (kinesisk regjeringsside)

Kjelder
Denne artikkelen bygger på «Dong (folk)» frå ,  den 16. september 2009.  
 

Guizhou
Guangxi
offisielt godkjende folkegrupper i Kina
Qiandongnan

Det autonome prefekturet Qiandongnan for miao- og dongfolka (黔東南苗族侗族自治州 Qiandongnan Miaozu Dongzu zizhizhou) ligg i den kinesiske provinsen Guizhou. Qiandongnan har eit areal på 30 339 km² og ca. 4 347 800 innbyggarar.

Administrative eningar 
Det består av eitt byfylke og 15 fylke:
 Byfylket Kaili (凱里市), 1306 km², 450 000 innbyggarar;
 Fylket Huangping (黄平县), 1668 km², 350 000 innbyggarar;
 Fylket Shibing (施秉县), 1544 km², 150 000 innbyggarar;
 Fylket Sansui (三穗县), 1036 km², 200 000 innbyggarar;
 Fylket Zhenyuan (镇远县), 1878 km², 250 000 innbyggarar;
 Fylket Cengong (岑巩县), 1487 km², 220 000 innbyggarar;
 Fylket Tianzhu (天柱县), 2201 km², 390 000 innbyggarar;
 Fylket Jinping (锦屏县), 1597 km², 220 000 innbyggarar;
 Fylket Jianhe (剑河县), 2165 km², 240 000 innbyggarar;
 Fylket Taijiang (台江县), 1078 km², 140 000 innbyggarar;
 Fylket Liping (黎平县), 4439 km², 490 000 innbyggarar;
 Fylket Rongjiang (榕江县), 3316 km², 320 000 innbyggarar;
 Fylket Congjiang (从江县), 3245 km², 320 000 innbyggarar;
 Fylket Leishan (雷山县), 1218 km², 150 000 innbyggarar;
 Fylket Majiang (麻江县), 1222 km², 200 000 innbyggarar;
 Fylket Danzhai (丹寨县), 938 m², 160 000 innbyggarar.

Etnisk samansetjing 

 Denne artikkelen bygger på «Qiandongnan» frå , den 16. september 2009. 
 .

Byar i Guizhou
Autonome prefektur i Guizhou
Øystein Adilsson

Øystein Adilsson var ein konge av Ynglingeætta, skildra hjå Snorre Sturlason og i Den eldste Noregshistoria. Øystein skal ha levd på den tida Rolv Krake fall. Han var son av kong Adils, som er nemnd i fleire kjelder.

Snorre fortel korleis Øystein rådde i ei tid med mykje ufred. Mellom anna hadde Øystein vanskar med ein kong Solve frå Nærøy, som hadde jord på Jylland og i Sverige. Solve kringsette halla til Øystein og brende han inne. 

Tjodolv frå Kvine segjer:

 Øystein veit eg
 enden fann
 på live i Lovund,
 so lagnaden vilde.
 Og juten, kvad dei,
 inne brende
 Stor-kongen
 med svia-menn.

 Den som skogen
 øyder av
 på hovdingen fauk
 i heimen hans eigin
 då den trauste
 timber-stogo
 av kjempur full
 yvi kongen brann.

Yngvar Øysteinsson hemna far sin, seier Snorre.

Den eldste Noregshistoria 

Etter denne framstillinga var det gautane som brende Øystein inne. "Juten" i kvadet over er mistydd av Snorre. Dette fell inn i ei problemstilling som og er nemnd i Béowulf, der det er strid mellom svear og gautar.

Ynglingeætta
Svenske sogekongar
Qiannan

Qiannan er eit autonomt prefektur for bouyei- og miaofolk i provinsen Guizhou i Kina. Qiannan har eit areal på 26 214 km² og ca. 3,82 millionar innbyggarar (2004). Administrasjonssenteret er Duyun.

Administrative einingar 
Qiannan består av to byfylke, ni fylke og eitt autonomt fylke:
 Byfylket Duyun (都勻市), 2278 km², 480 000 innbyggarar;
 Byfylket Fuquan (福泉市), 1691 km², 310 000 innbyggarar;
 Fylket Libo (荔波县), 2432 km², 160 000 innbyggarar;
 Fylket Guiding (贵定县), 1631 km², 270 000 innbyggarar;
 Fylket Weng'an (瓮安县), 1974 km², 440 000 innbyggarar;
 Fylket Dushan (独山县), 2442 km², 330 000 innbyggarar;
 Fylket Pingtang (平塘县), 2816 km², 300 000 innbyggarar;
 Fylket Luodian (罗甸县), 3010 km², 320 000 innbyggarar;
 Fylket Changshun (长顺县), 1555 km², 260 000 innbyggarar;
 Fylket Longli (龙里县), 1518 km², 210 000 innbyggarar;
 Fylket Huishui (惠水县), 2464 km², 430 000 innbyggarar;
 Det autonome fylket Sandu for suifolket (三都水族自治县), 2384 km², 310 000 innbyggarar.

Etnisk samansetjing

Kjelder
 Denne artikkelen bygger på «Qiannan» frå , den 24. september 2009. 
 

Byar i Guizhou
Autonome prefektur i Guizhou
Hildebjørg

Hildebjørg og Hildeborg er kvinnenamn av norrønt opphav. Dei er sett saman av hildr, 'strid' og bjǫrg, 'berging, vern'. Namna kan også skrivast utan e, som Hildbjørg og Hildborg. Hildebjørg har namnedag den 17. september.

Namnet er sjeldan i Noreg og lite brukt utanfor. På islandsk finst namnet som Hildibjörg og på tysk som Hildburg.

I 2009 var det 69 norske kvinner som heitte Hildbjørg, 50 heitte Hildeborg, 38 Hildebjørg og 17 Hildborg, i alt 174 namnebrukarar.

Namneberarar 
 Hildeborg Juvet Hugdal (f. 1983), norsk styrkeløftar og verdsmeister

Kjelder 

Kvinnenamn
Førenamn av norrønt opphav
Namn knytte til strid
Namn knytte til vern